周三夠晒美麗 3匹新勝馬夾埋出擊
2024年05月20日 15:10
東網電視
更多新聞短片
「美麗」系周三晚強陣出擊。
郭少明嘅「美麗」系早前於24/4至8/5期間，連續5期有馬贏，當中包括「永遠美麗」喺4月28日勝出冠軍一哩賽，雖然「美麗」系近3期都無頭馬，但旗下多匹實力馬養兵蓄銳，當中有3匹新勝馬一齊出擊，準備喺周三谷戰爭取連捷。
第3場東廐的「美麗歡聲」上仗在艾道拿策騎下取得今季第2場勝仗，今次雖然要加5磅，但排1檔，加上對手減弱，相信連捷無難度。
第6場羅廐的「美麗緣分」去仗在潘頓麾下打開來港勝利之門，惟今仗鞍上人換上蔡明紹並排12檔，要打疊難度不低，睇吓質新馬能否克服難度建功。
第7場的「美麗第一」在轉投伍廐後已經取得兩連勝，今仗續用上潘頓出戰，此駒質素毋庸置疑，惟此役需首負135頂磅出戰，或為爭取3連捷路上添隱憂，睇吓潘頓能否排除萬難替馬兒建功。